

Møde om kronvildt torsdag d. 28.marts kl.19.00.

**Gludsted jagtcenter fasterholtvej 15, 7361 Ejstrupholm**.

(referent: Bent Jensen)

Mødet holdes i samarbejde mellem:

St. Nørlund Hjortelav

Gludsted Hjortelav

St. Hjøllund Plantage

Ikast- Brande Jægerråd

Dagsorden:

1. Velkomst
2. Lokal afgang af kronvildt 2018/2019 samt vurdering af bestanden

**Kalve hinder spidshjorte hjorte ? Total**

**Gludsted Hjortelav**

**Nord 36 24 17 9 86**

Området tæller 16 ejendomme m. 1578 ha. 4 hinder er skudt max en time før daggry. Vedr. kalve er 4 nedlagt v. regulering og 7 er skudt ved dæmringsjagt.

Bestanden vurderes til at være nogenlunde det samme.

**Gludsted Syd 30 21 4 8 63**

Man har sendt spørgeskemaer ud til 27 ejendomme og fået 13 besvarelser.

6 kalve er nedlagt ved dæmringsjagt og 8 kalve er reguleret, og endelige er 3 hinder skudt max. 1 time før solopgang. Bestanden vurderes til at være uændret.

**St. Nørlund Hjortelav 34 60 14 21 6 135**

**1** spidshjort er reguleret, og tallene tæller 4 trafikdræbte dyr ( 3 hjorte og 1 kalv)

I Nørlund Plantage er nedlagt 66 dyr og udenfor plantagen 68 dyr. Tallene er 56 dyr færre end

sidste år, og bestanden er faldende.

Bemærkning fra Hans Jensen: Der skydes for mange hinder, også ved Naturstyrelsens jagter.

Området omfatter 31 ejendomme m. 5904 ha

**St. Hjøllund Plantage 30 25 11 11 77**

Skærbæk Plantage er ikke med i opgørelsen i år. Området dækker ca. 3000 ha. ”Hjortene var ikke voldsomt store i år”. Uændret bestand som skønnes til 5-600 dyr i foråret inkl Skærbæk Plantage.

**Ikast-Brande Kommune syd for Nørre Snede og Ejstrupholm**

**5 14 5 7 32 63**

**Der er desuden nedlagt en 6-ender sikahjort**

3 af dyrene er trafikdræbte.

**Palsgård- Kongsø Plantage**:

Var ikke repræsenteret ved årets mmøde

**Søby området**

Meldte afbud til mødet.

**Kronvildt nedlagt på Naturstyrelsens arealer**

Nørlund. Holdt 2 betalingsjagter. Af de 66 nedlagte dyr er ca 2/3 af dyrene hinder. Der er nedlagt 4 hjorte: 2 tolvendere og 2 små ti endere.

**Gludsted:** Her er der holdt 4 jagter: 1 kongejagt, 2 betalingsjagter samt en mindre reguleringsjagt.

Der er nedlagt 167 dyr. (8-10-12 og 14 endere, 2 spidshjorte samt 2/3 hinder i forhold til kalve.)

Bestanden vurderes til at være svagt stigende.

**Hastrup: Her er der holdt en mindre reguleringsjagt.**

Fra salen blev der opponeret mod, at Naturstyrelsen holdt datoen hemmelig. Det gav lidt debat.

Hans Jensen oplyste, at Naturstyrelsen er gået fra fællesjagter med fælles parole på grund af dårlige erfaringer med nabojægere, kun ca 80 % efterlever parolen, og den måde kan man ikke samarbejde på. Hans Schougaard opfordrede dog til, at man samarbejdede om færre, men større jagter, så vildtet får mere ro.

1. **Lokal afgang af dåvildt**:

Gludsted Hjortelav

Nord: 2 hjorte heraf en spidshjort. Lille fremgang i bestanden.

Syd: 2 stk. stigende bestand.

St. Nørlund Hjortelav : 5 stk. 1 kalv samt 4 hjorte (1 spidshjort og 3 fuldskufler)

Dåvildtet er i fremgang

St. Hjøllund Plantage: 3 spidshjorte. Bestanden vurderes uændret til 50-60 dyr.

Ikast-Brande Kommune syd for Nørre Snede og Ejstrupholm

6 stk. 3 dåer – 1 kalv og 2 hjorte (spidshjort og fuldskuffel) . Heraf er kun2 dåer nedlagt ved jagt – resten skyldes trafik.

Palsgård- Kongsø Plantage:

Søby området

Staten

1. Hvordan fungerer de nye jagttider/generel information/nyt fra Hjortevildtgruppe Midtjylland v/ Hans Schougaard. (uddrag af indllægget)

Hans gennemgik opbygningen af forvaltningen af hjortevildtet, hvor han understregede, at jægerne kun havde en stemme i Vildforvaltningsrådet og i hjortegrupperne.

Kronvildtbestanden i hjortevildtgruppe Midtjylland blev i 2017 vurderet til 4-5000 dyr, og afgangen var 1300-1600. Tallene fra 2018 foreligger ikke endnu.

Omkring krondyrforvaltning er det helt afgørende at vide krondyrspopulationen i et givet område så nøjagtigt som muligt. Dette kræver ordentlige data for indsamling af viden. Det har vi ikke i dag via vildtudbytteindberetningen, selv om indberetningen suppleres med indberetninger fra laug og ejendomme med en stor krondyrbestand.

Udfordringer/ problemfelter:

* Kalveregulering. Vi får ikke tilbagemelding om nedlagte dyr.
* Flere ældre hjorte. Sprossefredningen har givet flere store hjorte.
* Bedre balance i kønnenes sammensætning
* For megetforstyrrelse i skovområderne – dyrene ændrer adfærd, klumper sig sammen i store flokke. Jægerne kan holde flere store fællesjagter og ellers forsøge at skabe ro.
* Dæmringsjagt - ingen tilbagemelding. Ved ikke hvordan det virker
* Afskydningstallene grupperes - kalv, hind, spidshjort, hjort med antal takker
* Aldersbedømmelse af kronhjorteudbyttet med tandsnitsmetoden. Opfordringen til at indsende tænder for vores egen skyld, da det er den bedste metode i dag, og kravet om større hjorte er der.
* Arealkrav. Alle andre ønsker arealkrav. Jægerne står alene i dette spørgsmål.

Hans Schougaard orienterede desuden om hjortevildtgruppens indstilling til kommende jagttider på dåvildt.

Dåvildtbestanden i 2017 blev anslået til 1050-1300 dyr med en afskydning på 150-230 dyr. Bedømt ud fra afskydningen er bestanden ikke stigende i området.

1. Råvildt.

Hvordan har bestanden det?

I Rørbækområdet er der en stigende bestand, i Gludsted vurders bestanden til at være svagt stigende, de øvrige steder er bestanden faldende . I Store Hjøllund har man oplevet et kraftigt fald, og det skyldes ikke sygdom, da der ikke findes faldvildt.

Pluk fra den følgende diskussion:

Hvis der er mange krondyr og dådyr i et område presses rådyrene ud. Generelt var holdningen, at dådyrene presser rådyrene væk.

I statsskoven er der ikke meget råvildt.

Hans Schougaard oplyste, at afskydningen toppede i 2016, siden er det gået stærkt nedad.

Han fremhæved afskydningen som problematisk. På landplan er afskydningen: lam 24 %, råer 25 %, bukke 51 %. Det er helt skævt, der skal skydes flere råer. For mange gamle råer, der ikke sætter lam i bestanden.

1. Orientering fra NST Søhøjlandet v/Hans Jensen

Hvad sker der med jagten.

Næste år holdes der 2 betalingsjagter i Nørlund, Gludsted og Kompedal. Palsgård falder væk, da man ikke kunne sælge pladserne. Der var heller ikke udsolgt til sidste jagt i Nørlund.

2/3 hinder på paraden er et problem. Man ser ikke mange store hjorte på betalingsjagterne, da de søger væk efter brunsten til steder, hvor føden er bedre. (”hvor fodertønderne er”)

Det sidste provokerede flere, der gav let skjult udtryk for, at helikopterflyvninger ved betalingsjagterne i Nørlund, hvor der blev fløjet i lav højde langs den sydlige del af plantagen, var bestilt arbejde fra Naturstyrelssens side.

Der blev dog hurtigt skabt ro, da Troels Romby Larsen tilbød at give en grundig orientering om sit gravearbejde som journalist i sagen, hvor han også selv havde oplevet flyvningerne på tæt hold, da han var med som fotograf ved jagten.

Troels oplæste sine spørgsmål til Naturstyrelsen v/ Poul Ravnsbæk samt sine spørgsmål til Flyvestation Karup, og han læste ligeledes sine modtagne svar op.

Konklussionen på svarene var, at der ikke havde været kontakt mellem Naturstyrelsen og flyvestationen før jagterne i Nørlund. Naturstyrelsen havde selv været forstyrret af flyvningerne.

Omkring flyvninger oplyste Karup, at man ikke bevidst fløj i områder, hvor der var jagt.

Karup oplyste endvidere, at hvis man et par måneder før jagterne fik datoerne, ville man forsøge at undgå flyvninger på disse dage.

Både Naturstyrelsen og flyvestationen var indstillet på at koordinere jagt og flyvninger i fremtiden.

Det blev aftalt, at Troels mailede korrespondancen til referanten, som så efterfølgende vil rundsende et større resume omkring flyvningerne, som har skabt stor ”undren” i området.

Debatten blev afsluttet med ros til Troels, for hans arbejde med sagen.

1. Næste møde: torsdag d. 26.marts 2020 i Gludsted
2. Eventuelt